b'\n_START_ARTICLE_\nOcalemia\n_START_SECTION_\nUtseende\n_START_PARAGRAPH_\nMiddelsstore, slanke, blanke, svarte trebukker med gule eller hvite tegninger. Kroppsformen er avlang, bredest ved dekkvingenes rot. Antennene er litt sagtakkede og kortere enn kroppen. Hodet er noks\xc3\xa5 mye, snuteformet forlenget mellom fasett\xc3\xb8ynene. Pronotum er mer eller mindre klokkeformet med en tann p\xc3\xa5 hver side litt foran midten, smalere enn dekkvingenes rot. Dekkvingene er kraftig avsmalnende bakover og ganske smale. Beina er noks\xc3\xa5 lange og tynne.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Ingen angriper levende planter. Disse artene g\xc3\xa5r i ved av bartr\xc3\xa6r. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nSlekten er utbredt i Vest-Malaysia og p\xc3\xa5 Borneo.'